La companyia La Veronal porta ‘Sonoma’ de Marcos Morau a Sagunt a Escena
20 d’agost 2021

Demà, dissabte 21 d'agost, a les 22.00 tindrà lloc l'espectacle de dansa _Sonoma_ de la companyia La Veronal en el Teatre Romà en el marc de _Sagunt a Escena_. Esta actuació està dirigida pel valencià Marcos Morau,

La paraula _sonoma_ no apareix en el diccionari. No obstant això, conté les partícules del grec soma (cos) o del llatí sonum (so): Cos de so i so del cos. _Sonoma_ és el pols de la humanitat per sobreviure i per sentir-se viva.

Marcos Morau reprén les idees essencials de la peça que va crear en 2016 per al Ballet de Lorraine a partir de la figura de Buñuel, al voltant de la Calanda medieval i el París cosmopolita, entre la disciplina jesuítica i la llibertat surrealista.

Les entrades per a cadascuna  de les sessions tenen un preu de 24, 20 i 16 euros en funció de la ubicació: Càvea A (_ima cavea_), Càvea B (_media cavea_) o Càvea C (_summa cavea_) respectivament. El públic interessat a assistir-hi pot comprar les localitats a través de la plataforma [**Entradas.com**](https://www.entradas.com/artist/la-veronal/) o presencialment en el Teatre Rialto de València, de dilluns a divendres de 17.00 a 20.00 hores i dimecres també d'11.00 a 13.00 hores, així com en la taquilla del festival situada en el vestíbul de l'Ajuntament de Sagunt de dimecres a dissabte de 18.00 a 21.00 hores i els dies de funció des de les 18.00 hores fins a l'inici de l'espectacle. Per a més informació sobre telèfons, reserves i descomptes, pot consultar-se la [**pàgina web oficial de Sagunt a Escena**](https://saguntaescena.ivc.gva.es/es/comprar-es).

Sagunt a Escena és el festival de teatre, dansa, música i circ que organitza l'Institut Valencià de Cultura de la Conselleria d'Educació, Cultura i Esport, en col·laboració amb l'Ajuntament de Sagunt i la Diputació Provincial de València. Este any 2021 se celebra la seua XXXVIII edició.

Durant la representació d'esta obra es contemplaran totes les mesures sanitàries de prevenció enfront de la pandèmia per part de l'organització. Es recorda que estes precaucions seran, així mateix, d'obligat compliment per part del públic assistent.​

![Imagen sin texto alternativo.](/media/v5wb24da/91-21-08-20-sagunt-a-escena-sonoma-la-veronal-1.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/la-companyia-la-veronal-porta-sonoma-de-marcos-morau-a-sagunt-a-escena/ "Facebook")
*   [](http://twitter.com/share?url=https://aytosagunto.es/va/actualitat/la-companyia-la-veronal-porta-sonoma-de-marcos-morau-a-sagunt-a-escena/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-companyia-la-veronal-porta-sonoma-de-marcos-morau-a-sagunt-a-escena/ "Linked In")
*   [](mailto:?body=https://aytosagunto.es/va/actualitat/la-companyia-la-veronal-porta-sonoma-de-marcos-morau-a-sagunt-a-escena/)